Mentoring je vzťah založený na dôvere. V mentoringu na GROWNi prepájame dvojice - mentorov s mentees.
Z pohľadu menteeho: Predstav si, že máš skúsenejšieho kamoša, ktorý sa pohybuje v oblasti tvojho záujmu (biznis, IT, biochémia a pod) a je ochotný zdieľať svoje know-how. Môžeš sa s ním poradiť aj o iných veciach, ktoré v živote riešiš, napríklad mimoškolský projekt, výber vysokej školy, alebo osobný rast a rozvoj, či podnikateľský nápad.
Kľudne to nazvime profesionálnym partnerstvom, ktoré vieš využiť v akademickom, či pracovnom živote.
Mentoring je proces, v ktorom mentor alebo mentorka zdieľa svoje poznatky, skúsenosti a tipy svojmu menteemu. Mentor pomáha menteemu zvažovať svoje možnosti a schopnosti pre osobnostný aj kariérny rast, získavať sebadôveru, dosiahnuť želaný cieľ alebo zmenu. Mať mentora je prejav vôle a chuti na sebe pracovať a rozvíjať sa. Viac o mentoringu.